CELEX: 32017D2220
Language: et
Date: 2017-11-30 00:00:00
Title: Komisjoni rakendusotsus (EL, Euratom) 2017/2220, 30. november 2017, millega muudetakse otsust 90/181/Euratom, EMÜ, millega antakse Itaaliale luba kasutada käibemaksupõhiste omavahendite baasi väljaarvutamisel teatavaid ligikaudseid arvestusi (teatavaks tehtud numbri C(2017) 7854 all)

2.12.2017   
            
            
               ET
            
            
               Euroopa Liidu Teataja
            
            
               L 318/29
            
         KOMISJONI RAKENDUSOTSUS (EL, Euratom) 2017/2220,
   30. november 2017,
   millega muudetakse otsust 90/181/Euratom, EMÜ, millega antakse Itaaliale luba kasutada käibemaksupõhiste omavahendite baasi väljaarvutamisel teatavaid ligikaudseid arvestusi
   
      
         (teatavaks tehtud numbri C(2017) 7854 all)
      
   
   (Ainult itaaliakeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist lõiku,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 370 kohaselt võib Itaalia jätkata selle direktiivi X lisa A osas nimetatud tehingute maksustamist selles liikmesriigis 1. jaanuaril 1978 kehtinud tingimuste kohaselt. Selle artikli kohaselt tuleb kõnealuseid tehinguid arvesse võtta käibemaksupõhiste omavahendite baasi kindlaksmääramisel.
            
         
               (2)
            
            
               Komisjoni otsusega 90/181/Euratom, EMÜ (3) on Itaalial lubatud kasutada ligikaudseid arvestusi ehitiste ja ehitistealuse maaga seotud tehingute puhul, millele on osutatud direktiivi 2006/112/EÜ X lisa A osa punktis 3.
            
         
               (3)
            
            
               4. aprilli 2017. aasta kirjas palus Itaalia tühistada talle antud luba käibemaksupõhiste omavahendite baasi arvutamiseks direktiivi 2006/112/EÜ X lisa A osa punktis 3 osutatud tehingute puhul, kuna seda ei ole enam vaja riigi õigusaktides tehtud muudatuse tõttu. Nimetatud muudatuse tulemusena ei maksusta Itaalia enam kõnealuseid tehinguid. Seega ei ole enam lubatud arvestada käibemaksupõhiste omavahendite väljaarvutamisel negatiivset hüvitist. Seoses sellega tuleks luba tühistada.
            
         
               (4)
            
            
               Seepärast tuleks otsust 90/181/Euratom, EMÜ vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsusest 90/181/Euratom, EMÜ jäetakse välja artikli 1 esimese lõigu punkt 1.
   Artikkel 2
   Käesolev otsus on adresseeritud Itaalia Vabariigile.
   
      Brüssel, 30. november 2017
      
         
            Komisjoni nimel
         
         
            komisjoni liige
         
         Günther OETTINGER
      
   
   
      (1)  EÜT L 155, 7.6.1989, lk 9.
   
      (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Komisjoni 23. märtsi 1990. aasta otsus 90/181/Euratom, EMÜ, millega lubatakse Itaalial kasutada käibemaksupõhiste omavahendite baasi arvutamisel teatavaid ligikaudseid arvestusi (EÜT L 99, 19.4.1990, lk 32).